La Traca Quilomètrica i el castell tanquen les Festes Majors de l’Alcúdia – RiberaTV\nDel 3 al 8 de setembre, l’Alcúdia ha viscut les festes Majors en honor a la Mare de Déu de l’Oreto, amb actes participatius dins la normativa vigent i un comportament modèlic de la ciutadania.\nEl tret d’eixida de les festes majors va ser divendres 3, amb la inauguració de l’exposició Mediàtiques Líquides, del pintor alcudià Vicent Marco i el Pregó de Festes, protagonitzat per Agustí Machí Puig, una persona molt vinculada amb la festa, ja que és el portador de la Mare de Déu en l’Entrà, a més de formar part de la muixeranga Els Negrets de l’Alcúdia, i va ser regidor de Festes de 2003 a 2011. Amb este bagatge, Machí va fer que el públic s’endinsara en el seu propi imaginari de la festa, acompanyat per una posada en escena que combinava imatges en vídeo mapping.\nEl dia quatre va ser el més ple d’actes esportius, amb els diferents tornejos de Festes organitzats per clubs com ara el d’Handbol, de futbol sala i de veterans, el club de billar i el trofeu Josep Lluís Bausset de Pilota Valenciana.\nDiumenge 5, el matí va ser protagonista la Colla la Rosca de tabals i Dolçaines, amb un concert al parc de la Diputació, i la vesprada la Run Càncer va omplir els carrers del poble primer amb la Marxa solidària i després amb la carrera de federats. Un any més, l’Alcúdia s’ha superat quan a la quantitat recaptada. En 2021 s’han recollit 10.660 € que l’AECC destinarà a la investigació contra el càncer.\nDe vesprada i a la nit, la plaça Tirant lo Blanc ha sigut el centre neuràlgic de la festa amb diferents espectacles per a menuts i grans. A destacar, el dilluns 6, la representació d’El reino del león en horari infantil i l’actuació del mentalista Toni Pons a la nit. Totes les actuacions tenien un aforament màxim de 800 persones a la plaça, i pràcticament s’han omplit en cada representació, complint totes les recomanacions sanitàries.\nCom a alcalde- afirma Andreu Salom– estic orgullós del comportament de la ciutadania alcudiana. Tant la regidora de festes com jo mateixa sabíem que no era fàcil oferir festa i espectacles i, alhora, demanar contenció. Però el poble de l’Alcúdia ha demostrat una vegada més un comportament exemplar, són molt grans”.\nTant dins com fora dels espectacles, l’ambient del poble ha sigut festiu però tranquil. “Hi ha hagut dies en què la policia Local no ha rebut ni unas ola telefonada- comentava l’alcalde- això vol dir que les festes han sigut les més tranquil·les en molts anys”.\nPer segon any consecutiu no s’ha pogut celebrar l’acte més important de les festes, l’Entrà de la Mara de Déu de l’Oreto, tampoc no s’gha fet el trasllat de la seua imatge ni la processó del dia 8, però si s’ha pogut córrer a migdia la Traca Quilomètrica, altre dels actes més populars i genuïns de les festes roscanes, acabada en una tronadora mascletà i que va córrer a càrrec dels germans Caballer, així com el castell de festes ja a la nit, que va tancar estes atípiques festes majors.\nLa Traca Quilomètrica i el castell tanquen les Festes Majors de l’Alcúdia added by Ribera Televisió on 9 setembre, 2021


Els meus fogons: SOPA DE CEBA I FREDOLICS\nSOPA DE CEBA I FREDOLICS\nUna sopeta ben calenta és el que més de gust bé en dies freds, normalment s'acostumen a guardar per aquestes dates, potser per això és ara quan apareixen els fredolics als boscos. Per aquesta sopa necessitarem:\n300 gr. de fredolics\nllesques primes de pa del dia avans\nTallem la ceba ben menuda i la posem en oli calent a coure fins que transparenta, i la retirem del foc i la reservem.\nEn el mateix oli es fregeixen els fredolics amb els grans d'all, quan els bolets són cuits, s'hi afegeix la caba i l'aigua fins que ho cobreixi tot (és bò de fer servir un recipient adeqüat, tipus wook o semblant), i si cal, es rectifica de sal .\nEn una paella a part, s'enrosseixen les llesques de pa tallades ben primes. Se serveix posant una llesca de pà a cada plat i tirant pel damunt el caldo ben calent.\nPublicat per Merce V. a diumenge, de desembre 11, 2011\nEtiquetes de comentaris: ceba, fredolics, pa, sopa


Leclerc, Verstappen i Sainz apunten a una altra batalla de tres al Circuit - somVallès\nEl pilot de Mònaco s'ha endut la pole position davant de 95.163 persones\nDissabte, 21 de maig de 2022 | 20:10h\nEls pilots espanyols Fernando Alonso i Carlos Sainz durant la classificació | Circuit de Barcelona-Catalunya\nCharles Leclerc s'ha endut aquest dissabte la seva primera pole position al Circuit de Barcelona-Catalunya. El pilot monegasc ha superat a Max Verstappen i a Carlos Sainz després d'haver trompejat al seu primer intent a les curves 14 i 15. La cursa de demà preveu una batalla entre els Ferrari i els Red Bull.\nEl Gran Premi d'Espanya de Fórmula 1 ha començat vaticinant una nova batalla èpica a tres bandes: Charles Leclerc, Max Verstappen i Carlos Sainz; o el que és el mateix, la rivalitat incansable entre Ferrari i Red Bull. A més, han estat 95.163 persones les que han volgut contemplar aquest espectacle en viu i en directe al Circuit.\nSonaven ja a les apostes en arribar a Barcelona, però avui s'han confirmat molts pronòstics. Charles Leclerc s'ha endut la seva segona pole position consecutiva, la quarta de l'any, parant el cronòmetre en 1:18.750. Aquest registre, no obstant això, està bastant lluny del millor crono de l'any passat, l'1:16.741 que va signar Lewis Hamilton en la nova configuració del traçat després de modificar el revolt 10. Així i tot, el monegasc ha aconseguit una volta que li ha servit per a obtenir un avantatge de tres dècimes respecte a Max Verstappen, el pilot amb el qual compartirà la primera línia de la graella demà. La Q3, no obstant això, no ha estat exempta d'ensurts per a Leclerc, que ha sortit a jugar-s’ho tot a causa d'una virolla en el seu primer intent de marcar volta.\nDesprés de Leclerc se situarà demà un dels pilots de casa, Carlos Sainz. Amb un espai al costat bo de la graella, el mateix madrileny ha reconegut la importància del moment de la sortida per a poder començar el seu particular camí cap a la victòria. “Demà hi haurà dos aspectes clau, un és la sortida i l'altre és la gestió dels pneumàtics. Estic preparat per empènyer, així que tot és possible per demà” declarava Sainz en baixar del seu monoplaça. El de Ferrari pot somiar, i és que en totes les curses en les quals ha acabat ha pujat al podi. Max Verstappen no pensa el mateix que Sainz, i és que l'holandès demostra que la sortida no és tan transcendental amb la seva pròpia experiència. “L’any 2016 vaig sortir quart i vaig guanyar, mentre que l'any passat em vaig posar primer en la sortida i no vaig aconseguir la victòria”, comentava el campió del Món.\nAmb el misteri de la sortida per resoldre, també caldrà veure com es comporten els monoplaces durant 66 voltes amb temperatures tan altes. El Gran Premi de demà serà un dels més calorosos mai celebrats, la qual cosa obre la finestra d'estratègies de cursa amb els pneumàtics. George Russell, el quart classificat, així com Checo Pérez, el cinquè, haurien de desmarcar-se de Leclerc, Verstappen i Sainz per a intentar pujar al podi. Lewis Hamilton partirà sisè, seguit del seu antic company Valtteri Bottas.\nMés contrariat ha estat el dissabte de Fernando Alonso. L'espanyol ha caigut davant la sorpresa de tots durant la Q1 per trobar-se immers en trànsit. No obstant això, l'asturià es mostra positiu al GP de casa i l'afició l'ajudarà a sumar dècimes extres.\nDrugovich i Vidales triomfen a F2 i F3\nAquest dissabte també s'han celebrat les curses sprint de les categories inferiors de la Fórmula 1, la F2 i la F3. El brasiler Felipe Drugovich (MP Motorsport) s'ha imposat en una cursa bastant ajustada que també ha premiat Ayumu Iwasa (DAMS) i Logan Sargeant (Carlin).\nEl pilot espanyol David Vidales ha sumat la seva primera victòria de l'any a casa. La celebració ha estat doble, ja que el jove pilot li ha donat a l'equip de casa, Campos Racing, la posició d'honor. Jak Crawford (PREMA Racing) i Caio Collet (MP Motorsport) han completat el podi.


Política de galetes · Mercè · Centre d'estètica, quiromassatge i relax\nAquesta informació de galeta es va actualitzar per última vegada el 31 de gener de 2021 i s’aplica als ciutadans de l’Espai Econòmic Europeu.\nEl nostre lloc web, http://www.centremerce.cat (d’ara endavant “el lloc web”) utilitza galetes i altres tecnologies relacionades (per comoditat, totes les tecnologies es denominen “galetes”). Les galetes també són col·locades per tercers que hem contractat. En el document següent us informem sobre l’ús de les galetes al nostre lloc web.\nC. Isabel de Casanoves, sn, 25250 Bellpuig\nLloc web: http://www.centremerce.cat\nCorreu electrònic: hola@centremerce.cat\nNúmero de telèfon: +34973320256\nAquesta política de galetes s’ha sincronitzat amb cookiedatabase.org el 31 de gener de 2021


Setmana negra a les carreteres catalanes, amb onze morts en accidents de trànsit\nDimecres amb sol radiant, temperatures a ratlla i menys vent\nEl dia més tràgic ha estat aquest diumenge, amb quatre morts en dos accidents a la C-12 a la Noguera i a la C-14 l'Alt Urgell | En la major part dels casos s'ha tractat de sortides de via\n12/08/2018 20:17 | Actualitzat a 14/08/2018 11:17\nPunt exacte on aquest diumenge s'ha produït un accident amb tres morts i dos ferits greus a la C-12 a Balaguer | Cedida\nSens dubte, aquesta primera setmana d'agost ha estat una de les més dramàtiques de les que es recorden. En total, onze persones han perdut la vida en accidents de trànsit en els darrers vuit dies, a les quals se'ls poden sumar dos ciclistes que van morir diumenge passat a primera hora del matí, envestits per un conductor drogat a Montbrió del Camp, al Baix Camp. En la major part dels casos s'ha tractat de sortides de via provocades, segons la policia, sobretot pels excessos de velocitat, les distraccions i el consum d'alcohol i drogues.\nUn veí de Manresa, mort en un accident a la C-25 a Osona\nEl primer sinistre mortal va tenir lloc dilluns, quan un turisme que circulava per l'autovia C-25 es va sortir de la via a l'altura del municipi d'Espinelves, a Osona. L'accident es va produir en el punt quilomètric 198, en direcció Girona, i el conductor va morir gairebé a l'instant, com a conseqüència del fort impacte. Pel que fa a la via, va quedar tallada durant gairebé una hora, fins a les 12.50 hores, que es va reobrir.\nDos conductors morts al Montsià i al Baix Empordà\nPosteriorment, el conductor d'una furgoneta va morir en xocar frontalment amb un camió quan circulava per la carretera N-340, a l'altura d'Alcanar, al Montsià. El succés va tenir lloc a les 6.14 hores del matí i la carretera va quedar tallada en els dos sentits de la marxa fins a dos quarts d'onze del matí, quan es va reobrir al trànsit.\nImatge d'arxiu d'uns vehicles del SEM | CatalunyaDiari.cat\nTan sols unes hores després, dimecres, un home de 80 anys va perdre la vida en un accident a la carretera GIV-6321, al terme municipal d'Albons, a la comarca del Baix Empordà. En aquell cas, la causa del sinistre va ser una sortida de via, tot i que els investigadors no descarten que la defunció s'hagi produït per causes naturals abans del fatídic succés.\nDijous negre a les Terres de l'Ebre\nDijous es van produir altres dos accidents mortals a les carreteres catalanes, concretament al Baix Ebre i, novament, al Montsià. En aquesta última comarca, el conductor d'un camió que circulava per l'autopista AP-7 es va sortir de la via a l'altura de Freginals. El sinistre es va produir al voltant de les quatre de la matinada per causes que encara s'investiguen, i l'home va acabar morint pel fort impacte.\nCap al migdia, un turisme també va acabar sortint-se de la via a la carretera TV-3422, al terme municipal d'Aldover, al Baix Ebre, i com a conseqüència el conductor i únic ocupant va perdre la vida. Els Mossos d'Esquadra van rebre l'avís a les 13.28 hores, i fins al lloc es van desplaçar efectius de la policia, dels Bombers i del SEM.\nFinal de setmana tràgic amb quatre morts a Lleida\nPerò, sens dubte, el dia més tràgic ha estat aquest diumenge, amb un total de quatre persones han perdut la vida en dos accidents a les carreteres C-12 i C-14. El primer ha tingut lloc a les set del matí, quan un cotxe en el qual viatjaven cinc joves s'ha sortit de la via a la C-12 a Balaguer, a la comarca de la Noguera deixant tres víctimes mortals, amb edats d'entre 23 i 30 anys, i dos ferits greus de 16 anys. Per ara, els Mossos continuen investigant les causes d'aquest accident, però tot apunta que l'excés de velocitat podria ser la causa principal.\nImatge del vehicle que s'ha sortit de la via a primera hora del matí d'aquest diumenge a Balaguer | CatalunyaDiari.cat\nPosteriorment, cap a les sis de la tarda, un conductor també ha perdut la vida i altres quatre persones han resultat ferides, en una col·lisió frontal entre tres vehicles a la C-14, a l'altura del municipi de Bassella, a la comarca de l'Alt Urgell. Els Mossos han rebut l'avís a les 18.01 hores, i fins al lloc s'han desplaçat efectius de la policia catalana, dels Bombers i del Sistema d'Emergències Mèdiques, que han traslladat els ferits als hospitals de Lleida i Sabadell.\nLa nova setmana s'enceta amb dos morts després d'un accident múltiple a l'A-2\nLa nova setmana no ha començat gaire millor que l'anterior. I és que aquesta passada matinada un accident múltiple que ha tingut lloc a l'autovia A-2 ha posat fi a la vida de dues persones més a la Ribera d'Ondarra, a la comarca de la Segarra. El sinistre s'ha produït a quarts de cinc de la matinada, més concretament al quilòmetre 530,2 en sentit Barcelona quan tres vehicles han col·lidit entre ells.\n#Mossos d'Esquadra #Bombers #AP-7 #N-340 #SEM #C-25 #Defunció


«Que el PSC no pressioni, la solució a les pagues extres està a les seves mans» - Diari de Girona\nJORDI PUIGNERÓ · Conseller de Polítiques Digitals i Administració Pública\n«Que el PSC no pressioni, la solució a les pagues extres està a les seves mans»\njesús badenes girona 11.11.2018 | 01:29\n«Que el PSC no pressioni, la solució a les pagues extres està a les seves mans» ANIOL RESCLOSA\nEl conseller de Polítiques Digitals i Administració Pública, Jordi Puigneró, va visitar Girona per presentar un projecte per impulsar la fibra òptica a les comarques gironines. Es vol desplegar 890 quilòmetres de cable de fibra òptica per connectar tots els municipis i polígons industrials no connectats encara. Aquest desplegament permetrà connectar la totalitat de les vuit capitals de comarca abans del 2020. Actualment, 6 capitals ja estan connectades (Girona, Olot, Ripoll, Figueres, la Bisbal d´Empordà i Santa Coloma de Farners). En falten dues, Puigcerdà i Banyoles, en curs.\nEn un país on la meitat dels polígons no tenen accés a la fibra òptica, com es fa per promocionar la transformació digital?\nLa voluntat de la Generalitat i la Diputació de Girona és estendre la fibra òptica als 132 polígons industrials de la demarcació com a element cabdal de desenvolupament econòmic i competitivitat de la demarcació. Actualment, la fibra ja arriba a 46 parcs empresarials de les comarques de Girona. En els pròxims dos anys farem una inversió global, d'uns 50 milions d'euros. El 2020 estaran tots els polígons de les capitals, i el 2023 han d'estar la resta.\nPIMEC ha denunciat que malgrat tot hi ha un oligopoli que fa difícil accedir a aquest servei.\nEls polígons que hem connectat són en aquells municipis on hem anat desplegant la xarxa actual. Per exemple, entre Girona i Figueres, els polígons que hi ha es connecten. S'aprofita a mesura que es va avançant per connectar els municipis que hi ha entre les capitals i també els polígons. S'ha d'entendre que és una xarxa de servei majorista. No donem serveis ni a empreses ni ciutadans. Apropem la xarxa al territori perquè els operadors la facin servir per donar servei a les empreses. Això, a més ha afavorit que hagin aparegut 70 operadors locals. I en molts llocs presten millors serveis de connectivitat que altres grans operadors..\nÉs possible impulsar la transformació digital amb una connexió que ha de millorar?\nHi ha dues qüestions. D'una banda, la connectivitat ajuda a poder impulsar el canvi. Però hi ha dos tipus d'empreses: les que presten serveis digitals, que han de disposar d'una xarxa d'altes prestacions però després n´hi ha d'altres que no requereixen tenir 2 gigues simètrics i que amb 50 megabytes ja passen, pel que necessiten. Però aquestes empreses han de tenir una política digital. És un element de cultura digital més. Amb les cambres ajudem a les empreses a utilitzar aquestes eines digitals per millorar.\nHi ha un cert desconeixement de les necessitats pròpies des del món empresarial?\nAl polígon de Riudellots, per exemple, que s'ha connectat. Fem una reunió amb l'alcalde i ens demanen fibra. Es fa una enquesta i al final es comprova que la majoria passa amb una connexió de 10 o 50 megues. I llavors hem portat la fibra fins al polígon, però ja hem fet connexions sense fils.\nDes de la conselleria es vol impulsar alguns aspectes de futur com la tecnologia «blockchain» o el 5G. En quina situació estem ara?\nHem d'estar permanentment vigilants a les noves tecnologies que van sortint. No fer-ho seria una irresponsabilitat. Amb la tecnologia blockchain hem de començar a fer proves pilot. Estem més avançats amb el tam del 5G. Volem que a part del Mobile World Congress, Catalunya sigui també capdavantera amb el 5G i la Internet de les coses.\nCom a responsable d'Administració pública està ara mateix enmig d'una polèmica. Les pagues extres pendents del 2013 i 2014 sumen més de mil milions d'euros i vol retornar-les en fraccions fins al 2026. Per què?\nHem fet una proposta als sindicats per tornar-les. De moment és insatisfactòria? Doncs seguim negociant. Però no ho podem fer si l'Estat no flexibilitza la Llei d'Estabilitat Pressupostària, que va aprovar el PP. Montoro va imposar una regla de la despesa i un dèficit gairebé per estrangular l'administració. I les pagues no es podran retornar si no es flexibilitza. I ja li he demanat a la ministra Batet. Els socialistes ho han de canviar si volen que es pagui.\nTindrem pressupostos de la Generalitat?\nHi ha coses que es poden fer sense pressupost i en el pitjor dels casos tindrem uns pressupostos prorrogats. La nostra voluntat és aprovar-los. El Parlament haurà de discutir. Si no s'haguessin alertat de forma injusta i deslleial les majories del Parlament, l'independentisme no estaria en la situació que està. Considerem que els grups d'oposició, si no volen adulterar el que és el parlament, han d'acceptar els resultats i haurien de cedir diputats. Farem tot el que podem per consensuar-los. Però la votació està condicionada pel jutge Llarena.\nSi el Govern espanyol ha de flexibilitzar la regla de despesa, i l'independentisme no dona suport als Pressupostos de l'Estat, no sé si és la Generalitat qui es lliga els peus.\nLlavors que el PSC no ens pressioni. Són els que tenen a les seves mans la solució. I són els que més estan pressionant amb el tema de les pagues. Però si el volen solucionar, l'únic que han de fer és a Madrid, i és incorporar en els pressupostos l'exempció de l'ús de recursos de fons propis de la Generalitat per poder pagar les pagues extres. No estem demanant diners de l'Estat. Està a les mans del PSC sense que hàgim de donar suport als Pressupostos. Perquè no posarem preu a la llibertat dels presos. Ara li toca al senyor Sánchez fer algun pas. Vam fer una investidura gratuïta, no ens en penedim però haurien de moure algunes fitxes.


La Universitat Catalana d'Estiu a Manresa obre el període de matriculació - Regió7 :: El Diari de la Catalunya Central\nLa Universitat Catalana d'Estiu a Manresa obre el període de matriculació\nLes activitats s'organitzaran a tres espais de la ciutat: a l'Institut Lluís de Peguera, a l'Espai Plana de l'Om i a la plaça Major\nFaçana del Peguera, on es faran els cursos i els actes i commemoracions al matí Arxiu/Salvador Redó\nLes activitats de la UCE a Manresa s'organitzaran al voltant de tres espais de la ciutat. A l'Institut Lluís de Peguera, que enguany celebra el 90è aniversari, es faran els cursos universitaris (de 9:00 a 12:00 h) i els actes i commemoracions (de 12:00 a 13:30 h). A l'Espai Plana de l'Om, els debats (de 16:00 a 18:00 h) i les sessions de cinefòrum (de 18:00 a 20:30 h). I a la Plaça Major, els concerts (de 22:00 a 24:00 h).\nHi haurà també dues tardes amb visites guiades per la ciutat de Manresa, al monestir de Sant Benet de Bages i les mines de sal i al castell de Cardona.\nLes persones que s'hi vulguin inscriure poden consultar el programa de cursos i omplenar el formulari de matrícula a la web de la UCE Manresa. Els preus per assistir a tots els actes del programa són els següents: 120 euros els majors de 26 anys, 66 euros els joves de 15 a 25 anys, i 36 euros els que tinguin fins a 14 anys.\nMés informació de l'edició aquí


Melisenda de Lusignan - Viquipèdia, l'enciclopèdia lliure\nsegle XIII (>1249 (Gregorià))\nPríncep d'Antioquia (1219–1233)\nIsabelle d'Antioquia, Maria d'Antioquia, Helvis d'Antioquia\nAmalric II de Lusignan i Isabel I de Jerusalem\nHug I de Xipre, Helvis of Lusignan (en) , Maria de Montferrat, Alícia de Xampanya-Jerusalem, Sibylla of Lusignan (en) , Philippa de Champagne, Mary of Champagne (en) i Amalric of Lusignan (en)\nMelisenda de Lusignan, Princesa d'Antioquia (1200 a Terra Santa- després de 1249), era la filla més jove de la reina Isabela de Jerusalem pel seu quart i darrer matrimoni amb el rei Amalric II de Jerusalem. Va tenir una germana Sibil·la de Lusignan i un germà més jove, Amalric que va morir com infant. Pels matrimonis anteriors de la seva mare , Melisenda va tenir tres germanastres, Maria de Montferrat, qui va succeir a la seva mare com a reina de Jerusalem el 5 d'abril del 1205; Alícia de Xampanya, i Felipa de Xampanya.\nEl gener del 1218, Melisenda es va casar com la seva segona muller, amb Bohemond IV d'Antioquia, fill de Bohemond III, Principat d'Antioquia i Orgullosa de Harenc. El matrimoni va tenir tres filles:\nIsabel d'Antioquia (morta jove)\nMaria d'Antioquia (morta després del 10 de desembre del 1307), sense descendència\nHelvis d'Antioquia (mort jove)\nMelisende va protestar la successió del seu nebot el rei Enric I de Xipre com a regent de Jerusalem a la mort de la seva germanastre Alícia el 1246. Aliícia havia estat reina-consort de Xipre i regent de Jerusalem per Conrad IV d'Alemanya.\nVa morir algun temps després de 1249. A la mort sense fills ni descendents de la seva única filla supervivent, Maria algun temps després del desembre del 1307, la línia directa d'Antioquia de Melisenda es va extingir. La línia de la seva germanastre Maria va acabar el 1268; tanmateix la seva germana plena Sibil·la, que es va casar amb el rei Lleó I d'Armènia Menor, va tenir molts descendents, i les línies directes d'Alícia i Felipa continuen encara al dia d'avui; els seus molts descendents inclouen la Família Reial britànica.\n↑ Cawley, Medieval Lands, Jerusalem\nObtingut de «https://ca.wikipedia.org/w/index.php?title=Melisenda_de_Lusignan&oldid=23125737»\nLa pàgina va ser modificada per darrera vegada el 8 abr 2020 a les 16:39.


BDBH - 22 SETEMBRE 2016 | Nova Ràdio Lloret\nBDBH – 22 SETEMBRE 2016\nAvui expliquem que una àmplia delegació lloretenca va ser present en la reunió d’ahir amb el conseller Comín sobre les urgències nocturnes.\nL’alcalde de Lloret, Jaume Dulsat, va encapçalar ahir la representació municipal en la trobada amb el conseller de Salut. El van acompanyar els portaveus de tots els grups municipals i un representant de les associacions de veïns.\nPlegats es van reunir amb Antoni Comín amb un clar objectiu: demanar el retorn de les urgències nocturnes al llarg de tot l’any als CAP de la vila.\nEntrevista a Jaume Dulsat, alcalde de Lloret, per saber el resultat d’aquesta reunió amb la resta de representants municipals.\nEntrevista a Montse Belisario, directora del Lloret Convention Bureau, per parlar de les sessions de treball fetes ahir amb sis associacions professionals belgues interessades en organitzar estades.\nRecordem que CCOO organitza aquesta tarda a Lloret una manifestació, que comptarà amb el seu secretari general Joan Carles Gallego, de suport als treballadors afectats pel tancament dels hotels del grup Savoy.\nEntrevista a Carles Carbonell, membre del Xino Xano, per saber els preparatius de la Marxa de les Platges, que diumenge arribarà a la 36a edició. La novetat d’enguany és que es fa a més el recorregut per mar. El que es coneix com a Swim Lloret.\nTambé expliquem que el mateix diumenge es fa el pícnic per la pau, que enguany incorpora un vermut solidari a favor de Stop Mare Mortum. Escoltem declaracions de membres de la Plataforma Per la Pau.\nEscoltem els alumnes de Lloret, en concret del Pere Torrent, que han explicat a la ràdio què estan aprenent en els Itineraris Segurs, acompanyats per la Policia Local.\nI per acabar, recordem que avui es presenta la nova temporada d’activitats de l’Aurora. I que es fa un festival artístic amb 200 persones, que organitza l’agència Fiestalonia, i que aquesta és la darrera setmana de les visites guiades pel centre de Lloret.


About: Josep Maria Lladó Bausili\nJosep Maria Lladó Bausili (1903-1956) va ésser un polític i artista català, batlle d'Igualada (l'Anoia) en dues etapes (1940-1941 i 1955-1956), simultaniejant aquest càrrec amb el de cap local de FET-JONS. Va ser escollit regidor pel terç corporatiu el 1952 i era primer tinent quan va haver de rellevar Francisco Llansana. Fou també fabricant tèxtil i vocal de la junta del Cercle Mercantil d'Igualada. Morí prematurament essent encara batlle i diputat provincial (exercia aquest darrer càrrec des de 1952).\nJosep Maria Lladó Bausili (1903-1956) va ésser un polític i artista català, batlle d'Igualada (l'Anoia) en dues etapes (1940-1941 i 1955-1956), simultaniejant aquest càrrec amb el de cap local de FET-JONS. Va ser escollit regidor pel terç corporatiu el 1952 i era primer tinent quan va haver de rellevar Francisco Llansana. Fou també fabricant tèxtil i vocal de la junta del Cercle Mercantil d'Igualada. Personalitat polifacètica dins els camps tèxtil, polític i artístic. Va ser alcalde d'Igualada dos breus períodes, un de setembre de 1940 a abril de 1941, durant la postguerra, i el segon de novembre de 1955 a juliol de 1956, en l'últim any de la seva vida. En el seu vessant artístic, fou membre fundador de l'Agrupació Fotogràfica d'Igualada, l'any 1929, i practicà l'escultura i el dibuix de caricatures amb un estil molt personal. Utilitzà el pseudònim Nery en unes caricatures al llibre "El C. de F. Igualada campeón de Cataluña 1945-1946", imprès per Bas l'any 1946. Destacà en la fotografia experimental d'avantguarda. Fou guardonat amb diversos premis nacionals i internacionals i la "Federation Internationale de l'Art Photographique" el va distingir amb el diploma d'Excellence FIAP. Una bona part de la seva obra, publicada en diferents llibres i revistes, està dipositada al Museu Nacional d'Art de Catalunya. En col·laboració amb el cineasta igualadí Josep Castelltort va dirigir "El Campeón", sobre guió propi, film que al V Festival Internacional de Cinema Amateur de Cannes, 1952, va guanyar el Gran Premi del President de la República Francesa a més de la Copa Challenge i el Premi d'Honor del Festival com a millor film. "El Campeón" és considerat un dels títols antològics de la cinematografia amateur internacional i està dipositat a la Filmoteca de Catalunya. Morí prematurament essent encara batlle i diputat provincial (exercia aquest darrer càrrec des de 1952). (ca)\nJosep Maria Lladó Bausili (1903-1956) va ésser un polític i artista català, batlle d'Igualada (l'Anoia) en dues etapes (1940-1941 i 1955-1956), simultaniejant aquest càrrec amb el de cap local de FET-JONS. Va ser escollit regidor pel terç corporatiu el 1952 i era primer tinent quan va haver de rellevar Francisco Llansana. Fou també fabricant tèxtil i vocal de la junta del Cercle Mercantil d'Igualada. Morí prematurament essent encara batlle i diputat provincial (exercia aquest darrer càrrec des de 1952). (ca)\nJosep Maria Lladó Bausili (ca)


Aragó vol l'esquí alpí i proves a Cerler i Formigal per sumar-se als Jocs d'hivern\nEl govern de Javier Lambán considera que la proposta acordada pel COE, Catalunya i el govern espanyol no és "equilibrada" i perjudica la seva comunitat\nRedacció 07/04/2022 - 12.38 Actualitzat 13/05/2022 - 11.31\nEl govern d'Aragó proposarà aquest dijous al Comitè Olímpic Espanyol que, en la candidatura dels Pirineus, s'incloguin proves a Candanchú, Formigal i Cerler. En l'acord actual no es preveuen proves en aquestes dues últimes estacions.\nEn concret, vol que l'esquí alpí, que inclou la prova reina en uns Jocs d'hivern, es disputi també en territori aragonès. El mateix amb l'esquí de fons i les proves d'"snowboard" i el biatló.\nAixí ho recull la proposta de l'executiu de Javier Lambán alternativa a l'acord signat la setmana passada per la Generalitat, el COE i el representant del govern espanyol.\nUn acord que l'Aragó ha rebutjat perquè considera que perjudica la seva comunitat a favor de Catalunya i defensa que s'ha de fer un repartiment més "equilibrat" de les proves olímpiques. De fet, Lambán ja havia anunciat que faria la seva proposta després de no presentar-se, divendres passat, a la signatura de la proposta al COE.\nEl govern d'Aragó assegura que, si la Generalitat no vol negociar, el COE haurà de decidir entre una candidatura exclusivament aragonesa o una de catalana.\nPere Aragonès s'ha limitat a remetre a l'acord que ja tenen signat i on només falta una de les firmes.\nDiscrepàncies més enllà del repartiment de les proves\nL'acord ja signat fixa on es farà cada prova. La majoria es disputarien a Catalunya, que va impulsar la candidatura. Aragó s'hi va sumar fa dos anys a petició del COE, perquè les estacions catalanes no tenen capacitat d'organitzar l'esquí de fons i el biatló, que es faria a Candanchú.\nSaragossa es quedaria el patinatge artístic i el patinatge de velocitat, a més de la cerimònia de clausura, i Jaca acolliria el cúrling.\nLambán diu que la proposta signada no és "equitativa" (Europa Press)\nEl govern d'Aragó, però, demana més proves al seu territori. L'esquí alpí, que inclou el descens -la prova reina dels Jocs d'hivern- es faria, segons l'acord actual, a La Molina i Masella. I dividir-lo no és possible. D'entrada, perquè el COI exigeix que els esportistes d'una mateixa disciplina han d'estar a la mateixa vila olímpica i també perquè hi ha proves combinades d'eslàlom i descens.\nPerò les diferències van més enllà de l'àmbit esportiu. Comencen pel mateix nom de la candidatura, perquè l'Aragó no vol el de "Pirineus-Barcelona". Però l'opció de renunciar a una marca guanyadora com Barcelona és un aspecte a tenir en compte, també pel mateix COI.\n"La paraula 'Barcelona' és molt important, perquè té un gran record dels Jocs del 92 en el món de l'esport internacional", va assegurar Joan Antoni Samaranch, vicepresident del Comitè Olímpic Internacional.\nI si hi ha d'haver la marca Barcelona per força, fonts del govern aragonès platejaven la setmana passada introduir-hi, també, el nom de Saragossa.\nL'estació de Baqueira-Beret acolliria les proves de snow i freestyle (CCMA)\nLa consulta pels Jocs a Catalunya\nMentrestant, a Catalunya, ja hi ha data i preguntes per a la consulta que farà el govern a les comarques que formen part de la candidatura, o bé perquè s'hi faran proves o bé perquè podrien col·laborar-hi.\nFinalment, seran dues consultes que es faran el diumenge 24 de juliol. Se'n farà una a les comarques del Ripollès, el Berguedà i el Solsonès --preguntant si volen implicar-se en el projecte-- i una altra a aquelles de l'Alt Pirineu i Aran on es farien les proves olímpiques en cas que es concedissin els Jocs i, per tant, l'impacte dels Jocs serà directe.\nJocs OlímpicsJocs Olímpics Hivern consulta\nTiroteig amb diversos ferits en un centre comercial de Copenhaguen\nEl govern d'Aragó presenta, a la seu del COE, la proposta que vol per a la distribució de proves als Jocs del 2030


japs: Un dimarts\nJa se ha normalitzat l´activitat diària de quasi tots els sectors, ja ha passat la Setmana, quasi tothom esta ja en marxa, i mols porten una marxa una mica preocupant, i no és culpa pas de la Santa Setmana, és que molts volen un poder que pot portar conseqüències globals, és evident que tothom vol millorar tecnològicament i pretén tenir les millors tècniques per facilitar la vida quotidiana.\nL´energia Nuclear és una mica perillosa per les conseqüències que pot portar si no és te cura dels residus que genera, així mateix per el us que és poden fer d´ells.\nEstic en contra de que mols països que és diuen demòcrates facin pressió i castiguin a altres per el fet de voler fer investigacions, esta clar que la religió o religions i juguen un paper mol important en tot això.\nAra sols faltaria que els que és creuen els pares del dret mundial, facin la bogeria de voler envair i destruir les instal·lacions amb tots aquest productes tan perillosos, posant en perill la salut de la humanitat.\nConfio que el sentit comú de polítics i governants comencin a treballar per suavitzar i aturar tanta tonteria de ganes de poder.\nAixò sí...som dimarts i en el meu petit món esta núvol i tot esta humit.\nMmmm... les paraules "sentit comú" amb governants i polítics sembla que, darrerament, no lliguen massa.\nLa política s'està tornant cosa de criatures on, dir el contrari del q diu l'altre, és el que compta. Tan se val el que diu, l'important és estar-hi en contra.\nI ni se t'acudeixi dir públicament que no hi estàs d'acord o manifestar-te, perquè llavors et jutgen.\nNo se pas... si m'he de refiar d'aquestos per a que arreglin el món, em sembla que els que anem arreglats som nosaltres.\nEt dono la raó en l'última afirmació: som dimarts i en la meva ciutat també està núvol i fa humitat :P\n10/4/07 12:07 p. m.\nTreus cortines?... si ja dic jo que ets un encant! :).\nAvui ja ha fet un xic de solet.


Mostrant articles per etiqueta: concert - Nou Horta\nDilluns, 02 Desembre 2019 11:18\nCreu Roja Torrent organitza un concert benèfic en plenes festes nadalenques, a càrrec del cantautor Pau Alabajos\nL'assemblea local de Creu Roja Torrent col·labora amb el repartiment d'aliments de Fons d'Ajuda Europea per als Més Necessitats (FEAD), però no és suficient, després de la finalització d'aquest, s'han quedat en llista d'espera, 94 famílies en el segon repartiment dels mesos de juliol i agost, i 91 en aquest que tenim pendent per al present mes.\nSon les persones majors i els xiquets els mes vulnerables i per desgràcia, és que en aquestes circumstàncies tenim a 28 persones majors de 65 anys, 65 xiquets/as de 0 a 2 anys i 369 entre 3 i 15 anys.\nAmb aquest concert benèfic pretenem pal·liar en la mesura que siga possible aquestes situacions. El nostre objectiu és acostar l'ajuda a les persones més vulnerables, amb una metodologia de proximitat.\nActualment, prop de mig milió de persones tenen contacte amb Creu Roja a la província de València, amb una cartera de més de 150 projectes. Això és possible gràcies al suport de més de 56.800 socis i sòcies i la labor de més de 8.800 persones voluntàries. Pau Alabajos és un reconegut artista de Torrent que, malgrat la seua joventut, té una llarga trajectòria artística, amb sis discos publicats, el primer en 2004.\nEl seu últim treball discogràfic “Ciutat a cau d'orella”, publicat en 2018, és una adaptació de dotze poemes del poeta valencià Vicent Andrés Estellés.\nActualment aquesta treballant en un nou disc que eixirà publicat a principis de 2020. També ha escrit la seua primera obra de teatre “Hotel Fontana”, amb la qual ha obtingut recentment el premi de teatre Ciutat d'Alcoi.\nDimecres, 21 Agost 2019 13:11\nMés de 2.000 persones van gaudir la nit del passat dilluns del concert de la Unió amb el qual s'inaugurava el cicle de concerts de les Festes Majors de Paterna.\nEl grup, que va estar acompanyat per les bandes Automatic Band i INC, va oferir un concert en el qual van fer un repàs dels seus temes més emblemàtics.\nDurant els pròxims dies, artistes de primer nivell com Ana Guerra, Bombai, L'Arravatament o Blas Cantó amenitzaran les nits de les Festes Majors amb les seues actuacions.\nA més, centenars de veïns i veïnes s'han donat cita aquest matí per a gaudir del tobogan gegant aquàtic de més de 100 metres de longitud que s'ha instal·lat al carrer Sant Antoni.\nL'atracció aquàtica, que ha estat oberta de les 10 a les 14 hores, ha permès als veïns i veïnes de Paterna gaudir d'un matí d'oci i diversió al carrer, abans de seguir amb l'extensa programació de les Festes Majors de Paterna.\nDilluns, 15 Juliol 2019 09:39\nLa Plaça d’en Jaume I va acollir en la nit del divendres el concert de la banda simfònica de l’ Agrupació Musical Santa Cecília, baix la batuta de la directora Marita Primo i inclòs dins de la campanya “Retrobem la nostra música” i que va servir d’homenatge als músics José Blanch, Enrique Chelós, José Monrabal, Roberto Alapont, Manuel Benau, Celestino Genovés i Jose Albors que van fundar la banda a l’any 1919. A l’acte va assistir l’ alcalde José Francisco Cabanes, així como altres regidors de la Corporació Municipal.\nDijous, 20 Juny 2019 11:08\nEl darrer diumenge 16 de juny fou un dia molt especial per a la banda del Casino Musical de Godella. Dins les activitats programades per commemorar el seu 200 aniversari, es va celebrar un concert al parc del Retiro de Madrid davant centenars d’espectadors.\nLa banda i la banda juvenil del Casino actuaren en la pèrgola d’un dels parcs més emblemàtics i amb més tradició musical d’Espanya. I ho feren amb una magnífica acollida, no només per les persones que es desplaçaren des de Godella per acompanyar-los, sinó també per part de totes les que ompliren eixe matí les cadires de l’auditori.\n«Experiències com la que visquérem a Madrid donen sentit a tot l’esforç i el treball que venim realitzant durant anys», comentà el director del Casino Musical de Godella, Javier Llorens. «El que més em va sorprendre gratament fou que gent d’allí, que passejava pel parc i es quedà a vore el concert, es va mostrar totalment entregada amb la nostra música», afegí.\nEl president de la institució musical -una de les més antigues de tota la Comunitat Valenciana- va agrair a l’Ajuntament de Madrid i a l’organització del concert l’oportunitat de «poder portar fins a la capital un xicotet tros de la història i la cultura del nostre poble, Godella».\nPrimerament, la formació juvenil, dirigida per Ferran Vilella García, interpretà les obres ‘José Luis Valero’ (de José Teruel Vidal), ‘Rey León – El círculo de la vida’ (d’Elton John Arr. Michael Sweeney), i ‘Symphonic Highlights from Frozen’ (Arr. Stephen Bulla).\nA continuació, fou el torn per a la banda, que dirigida per Raúl Martín Torres, va tocar: ‘La calesera’ (de Francisco Alonso), ‘Suspiros de España’ (d’Antonio Álvarez), ‘West side story’ (de Leonard Bernstein), ‘Valencia’ (de José Padilla Sánchez), ‘Tercio de Quites’ (de Rafael Talens Pelló), ‘Abba gold’ (d’ABBA), ‘Santana Portrait’ (Arr. Giancarlo Gazzani) i ‘Chotis Madrid’ (d’Agustín Lara).\nDimecres, 22 Mai 2019 09:48\nLa Federació Intercomparsas de Paterna va clausurar dissabte passat la Setmana Cultural dedicada a les festes de Moros i Cristians amb el tradicional concert de música festera de la Banda Simfònica del Centre Musical Paternera.\nDurant l'acte, que va tenir lloc en un abarrotat Gran Teatre Antonio Ferrandis, alguns festers i festeres de Paterna van voler homenatjar la presidenta d'Intercomparsas, Mª Ángeles Salvador "la Cota", regalant-li per sorpresa una marxa mora escrita per Antonio Milà Juan, compositor que va acudir al Gran Teatre i va fer lliurament d'un quadre commemoratiu.\nAquest grup de festers volia "reconéixer l'enorme treball que realitza Mª Ángeles, que ha dedicat la seua vida sencera a les festes de Paterna en honor al Santíssim Crist de la Fe i Sant Vicent Ferrer, i més concretament a la festa de Moros i Cristians de Paterna", i van pensar que "la millor manera de reconèixer aqueix esforç i dedicació era regalar-li una marxa mora que porte el seu propi nom". La presidenta, sorpresa i emocionada, va agrair el detall a les persones implicades i va aprofitar l'ocasió per a demanar la unió de tots els festers amb l'objectiu de fer més grans les festes de Moros i Cristians de Paterna, candidates a ser declarades Festes d'Interès Turístic Autonòmic.\nDesprés del concert, centenars de comparsers i comparseres van formar les esquadres per a desfilar des del Gran Teatre Antonio Ferrandis fins a la plaça del Poble, on van celebrar un sopar de germanor, clausurant així la Setmana Cultural d'Intercomparsas.\nMiguel de Tena es el protagonista d’una tertúlia i concert flamenc a Torrent\nEl cantaor Miguel de Tena va ser dissabte passat el plat fort de la tertúlia i el festival flamenc organitzats per l’Associació d’Amics de la Cultura Andalusa.\nLa vesprada de dissabte va començar amb la rebuda de l’alcalde Jesús Ros al cantant, en la seu de l’associació al carrer Federico Maicas. La sala d’actes de Caixa Rural Torrent va acollir més tard l’actuació de Miguel de Tena.\nDimarts, 16 abril 2019 14:44\nEl cantautor paiportí,.Elies Monxolí, junt als cors de la Unió Musical de Paiporta, la Societat Musical 'La Primitiva' de Rafelbunyol, i la Unió Musical de Montcada, així com la Banda Simfònica de la Unió Musical de Paiporta, varen oferir aquest diumenge un concert inoblidable a L'Auditori Municipal, on varen interpretar 'Campanades a morts', de Lluís Llach.\nL'actuació va comptar amb desenes de músics i cantants dalt de l'escenari, acompanyats al piano pel propi Monxolí, que va oferir un recital emotiu amb una peça que recorda les cinc persones assassinades a mans de la policia espanyola durant la vaga obrera de març de 1976 a Vitòria.\nEl propi Lluís Llach es va voler sumar a l'esdeveniment en un vídeo en què va agrair la interpretació, i en què va explicar el significat que per a ell va tindre aquella obra, homenatge a víctimes innocents del tardofranquisme.\nLes Jornades de Memòria Històrica de Paiporta han sigut, un any més, una aposta per posar llum sobre un període de la història sobre el que tradicionalment ha imperat la foscor i el desconeixement. A través de pel·lícules, documentals, xarrades, recitals de poesia, presentacions de llibres, exposicions i tot tipus d'activitats, la Regidoria de Cultura ha oferit una visió ampla i plural del colp militar de 1936, la guerra que aquest va provocar i la post-guerra i la dictadura que la varen seguir.\nA més, s'ha presentat l'Arxiu de la Memòria de Paiporta, un espai web amb una vintena de testimonis directes d'aquells temps, indexat i preparat per a la tasca investigadora, i també accessible per a totes aquelles persones interessades en recuperar passatges d'aquell temps.\nD'altra banda, continua a disposició de la ciutadania fins al 30 d'abril l'exposició 'No tindreu pau després de la guerra', al Museu de la Rajoleria. La mostra repassa la repressió franquista a terres valencianes sobre el bàndol vençut una vegada va finalitzar la Guerra Civil.\nDilluns, 18 Febrer 2019 12:08\nPROESO oferirà un concert a Paiporta a benefici d'ASPANION\nEl proper dia 23 de de febrer l'associació de docents de música de la Comunitat Valenciana PROESO oferirà el concert “Un camí de música engalanat amb pinzells” a l'Auditori Municipal de Paiporta a benefici de ASPANIÓN, Associació de pares i mares de xiquets amb càncer.\nEn aquest concert, PROESO interpretarà un ambicios programa per a banda simfònica com són Pinos de Roma, de Otto Rino Respighi, Cuadros de una exposición, de Modest Musorgski i Santiago Capitán Abencerraje del valencià Saül Gómez Soler.\nEl Grup Instrumental PROESO dirigits per Carlos Riera Andreu,comptarà a més amb la participació de les joves artistes Clara Alegre i Estela Lacasa, que pintaran en directe de manera simultània a l’ interpretació de les obres Pinos de Roma i Cuadros de una exposición. El donatiu serà de 5 euros i les entrades es poden adquirir a https://entradium.com/ca/events/un-cami-de-musica.\nDimecres, 13 Febrer 2019 09:37


Butlletí Extra: els perills del silenci, avaluar la formació i la diversitat LGTBQI a la feina\nButlletí Extra febrer 2019\nPresenta la teva candidatura al 2n Premi Impacta a la Gestió de Persones (25/02/2018)\nConvoquem el 2n Premi Impacta que reconeix projectes que duen a terme les nostres organitzacions associades des de l'Àrea de RH i que tinguin un impacte positiu. Consulta les Bases i envia'ns el formulari per participar-hi abans del 25 de febrer.\nHem preparat una sessió on compartir experiències en programes de salut mental i emocional a les organitzacions. Serà amb tres experts: Estel Mallorquí (Biwel), Carles Cortés (UTCCB); i Joan Piñol (Fundación Salud y Persona); i amb els casos pràctics de TMB i Grupo Sifu.\nStudy-trip als Països Baixos (26-29/03/2019)\nCompanies will perform better if employees are not cowed into silence [Les empreses es desenvoluparan millor si els empleats no es queden callats]\nThe Economist - Hi ha molts exemples de males decisions empresarials que podrien haver-se evitat en entorns oberts a l'opinió i a la crítica constructiva.\nEveryone hates open offices. Here’s why they still exist [Tothom odia les oficines obertes. Aquí exposem per què existeixen encara]\nFast Company - Segons diversos estudis, les persones que treballen en oficines obertes agafen 2/3 més de baixes i transmeten major infelicitat i estrès i menor productivitat.\n5 HR Predictions for 2019 [5 prediccions en Recursos Humans per al 2019]\nHuman Resource Executive Magazine - Tecnologia transversal; mobilitat del talent; focus en el treball en equip; Analytics i Intel·ligència Artificial; i diversitat multigeneracional.\nCivic Lessons [Lliçons públiques]\nWorkforce Magazine - L'Administració dels EUA ha de ser conscient de la guerra pel talent i adoptar tècniques més pròpies del sector privat per atreure el talent.\n¿Per què elabores any rere any el pla de formació?\nLa majoria d'empreses elabora cada any un Pla de Formació però molt poques tenen desenvolupats indicadors per mesurar el seu impacte en els resultats. Les que compten amb indicadors gairebé sempre controlen el nombre d'hores de formació, però no tant com impacta.\nTrello és una aplicació, tant per web com per telèfon mòbil, enfocada a l'increment de la productivitat i a l'organització del treball. Es basa en la metodologia "Scrum", una estratègia per controlar tots els processos i passos d'un projecte.\nLa discriminació que pateixen aquestes persones en la societat sovint resulta amplificada en el món laboral. Moltes no volen declarar obertament la seva orientació sexual o identitat de gènere a la feina per por a ser discriminades.


Deu propostes solidàries per acomiadar l'any | Consumer\nDeu propostes solidàries per acomiadar l’any\nRecaptacions familiars, un dia de voluntariat, cuinar amb ingredients de comerç just o aprendre a dir "feliç any" en llengua de signes són opcions solidàries per acomiadar l'any\nL’any acaba i, abans que ho faci, totes les persones poden dedicar un moment a la solidaritat. En aquest article es recullen deu gestos senzills per aconseguir-ho. En Nadal podem recolzar a els qui necessiten ajuda, exercir com a voluntaris, col·laborar amb petites donacions destinades a projectes humanitaris, divertir-nos en família amb jocs cooperatius que fomenten la unió o contribuir a la sensibilització sobre diferents causes. Fins i tot els raïms de finalització d’any poden ser solidàries. Aconseguir un Nadal diferent és molt fàcil. N’hi ha prou amb proposar-li-ho.\n1. Filtre solidari per fotografiar els menjars i sopars de Nadal\nMenjars i sopars familiars, amb amics, companys de treball o de classe, casuals, programades amb antelació… En aquestes dates se succeeixen els moments de reunió al voltant de la taula i, gairebé segur, la majoria s’immortalitzen en una fotografia. Per què no fer el mateix amb els plats? Mans Unides proposa utilitzar el Food Share Filter. Aquest filtre d’Instagram permet destinar la recaptació de la seva descàrrega als programes d’ajuda contra la gana de Mans Unides. L’aplicació es descarrega en l’App Store o en Googe Play, es treu la fotografia, s’aplica el filtre solidari i es comparteix la imatge en Instagram.\n2. Organitzar una recaptació solidària entre els convidats\nNo solament es pot compartir taula, sinó també il·lusió. Les reunions habituals de Nadal són el moment idoni per recaptar fons que es destinaran a un projecte solidari en el qual algun dels convidats estigui implicat o bé en el qual tots es vulguin implicar. Si es compta amb espai, és possible organitzar una festa per augmentar la recaptació o aprofitar la trobada per donar a conèixer la idea i crear després una acció de crowdfunding que els convidats donaran a conèixer entre les seves amistats per aconseguir una major col·laboració. Plataformes com Llança’ns o Degoteig permeten crear aquest tipus d’iniciatives.\n3. Cuinar unes postres amb ingredients de comerç just\nLes postres és un dels plats forts dels menús en Nadal. Es pot provar a cuinar un pastís casolà i emprar per a l’elaboració productes de comerç just tan saborosos com el sucre, el cacao o la fruita seca, tres ingredients que faran les delícies de tots els comensals. “El receptari més dolç del Comerç Just” inclou una dotzena de receptes elaborades amb ingredients de comerç just, on es fa especial recalcament en el sucre. Aquest ingredient ha estat aquest any el protagonista del Dia Mundial del Comerç Just, quan es va recordar que gràcies a aquest producte es permet que “els camperols siguin actors protagonistes del desenvolupament”.\n4. Ser voluntari en un menjador social\nEls menjadors socials s’omplen aquests dies de persones amb necessitats a els qui es pot ajudar amb un plat de menjar calent, amb una abraçada i una estona de conversa. En la majoria de les localitats hi ha un menjador al que es pot acudir a prestar ajuda. La xarxa de Càrites gestiona aquests centres, que ara més que mai romanen oberts per atendre les necessitats de centenars de persones. Els menjadors socials són aquests dies l’únic lloc on moltes gaudeixen d’un plat de menjar calent. Cada vegada més persones manquen d’una llar i el perfil d’els qui es veuen obligats a viure al carrer ha canviat. Són persones més joves i de nacionalitat espanyola, enfront del perfil de fa pocs anys, quan les persones immigrants i de més edat eren majoria.\n5. Aprendre a dir “feliç any” en llengua de signes\nLa Llengua de Signes Espanyola (LSE) és una manera de comunicació que permet la integració de les persones sordes i sordomudas. En un gest de suport a aquesta integració, es pot aprendre a felicitar l’any en LSE i fins i tot, en Llengua de Signes catalana.\n6. Raïms i ceps solidaris\nL’Associació Espanyola contra el Càncer és l’artífex del projecto raïms solidaris, una línia de raïms per la venda dels quals es destinarà una part a accions de prevenció del càncer. Els qui ho prefereixin podran apadrinar un cep per un cost únic de 45 euros anuals, que la Fundació Emilio Moro destinarà a projectes humanitaris i de la Federació Espanyola de Bancs d’Aliments.\n7. Jocs cooperatius per divertir-se en família\nLes sobretaules són el moment idoni per jugar en família. Per això es poden aprofitar per proposar un joc cooperatiu. Aquests promouen el treball en equip i la col·laboració, a més de ser jocs en els quals ningú perd. Ekilikua disposa de jocs cooperatius“dos en un”, que d’una banda són un joc i per l’altre, una làmina decorativa per col·locar a la cambra dels nens. Cadascun se centra en valors com la igualtat i l’ecologia i estan fabricats d’acord a paràmetres de respecte al medi ambient.\n8. Vestir una peça vermella de cotó orgànic\nEl cotó orgànic és un producte ecològic, però també solidari, si s’aprofita la tradició d’acomiadar l’any amb una peça vermella elaborada d’acord als principis del comerç just. En moltes tendes és possible trobar tèxtils que s’adecuan a aquestes característiques. A més, diverses marques elaboren roba interior de cotó orgànic, com “Pants to poverty” (roba per a la pobresa), les peces de la qual es fabriquen amb cotó de productors indis. En la producció es respecta el medi ambient i es cuida que els beneficis reverteixin en la comunitat. En l’actualitat, 15.000 agricultors d’unes 1.000 llogarets, agrupats en 13 cooperatives, s’encarreguen de la producció del cotó emprat en la confecció de les peces.\n9. Productes amb etiquetatge en braille per conscienciar\nEs pot plantejar com un joc: embenar els ulls als comensals i proposar-los escollir un producte amb etiquetatge en braille, el qual hauran de descobrir. Una altra opció és proposar a cadascun que acudeixi al sopar amb un producte etiquetat d’aquesta manera, perquè siguin conscients de les dificultats amb que es topen les persones amb discapacitat visual i reflexionin sobre què farien en el seu lloc.\n10. Enviar un missatge solidari\nEn nit de cap d’any es registra el major tràfic de missatges, molt més que cap altra nit. Per què no fer que un d’aquests missatges sigui solidari? Diverses ONG disposen d’aquesta opció. Per tan sol 1,20 euros es col·labora amb diferents causes, en funció del nombre al que s’enviï el missatge. Els sms solidaris es transformen en donatius per a programes de desenvolupament i ajuda humanitària, adquisició de medicaments, atenció sanitària, educació, aliments o atenció en emergències.\ncap d'any instagram-ca Navidad-ca solidaritat voluntariat


» Dissabte, 20 març 2021\nReemprenem les edicions del Punt Informatiu\nPortem molt de temps aturats. Tots. Amb l'aturada els esbarts no hem generat notícies ni hem pogut fer actuacions. El Punt Informatiu també ha estat aturat.\nPerò sembla que ara, poc a poc, algunes activitats es reprenen. El Punt Informatiu també.\nL'Esbart Català de Dansaires rep el premi Clavé 2020\nEns plau anunciar-vos que hem estat guardonats amb el Premi Clavé 2020 a la Millor producció d’espectacle no coral per “A Plaça!”, per ser una proposta que recull i recupera danses tradicionals que es ballen per les f\n» Dijous, 18 març 2021\nProtocol de suport als arxius d'entitats i associacions culturals\nSubvencions i beques de la Direcció General de Cultura Popular\n» Dilluns, 15 març 2021\nEn record d'Eduard Ventura\nDeu anys ja des d'aquell dia que vas marxar. Sense soroll, el teu cor va decidir que ja en tenia prou i es va parar. No ens va preguntar. Va prendre la decisió i va deixar de bategar.\nPla reactivació de la cultura popular i l'associacionisme cultural\n» Dilluns, 8 febrer 2021


L'Ajuntament de Lleida posa en marxa una campanya de sensibilització per un oci noctur igualitari - horecalleida.es\nL’Ajuntament de Lleida treballa des de fa anys per incorporar la perspectiva de gènere en els diferents àmbits municipals.\nDes de l’any 2016 es desenvolupa un eix de treball en l’àmbit de l’oci nocturn, amb la implicació de diverses regidories municipals (Polítiques d’igualtat, Joventut, Seguretat Ciutadana, Polítiques per als drets de les persones) per incorporar la visió de gènere en els espais d’oci de la ciutat de Lleida.\nEl mateix any 2016, es va elaborar conjuntament amb les tres regidories i amb les aportacions de les entitats locals que treballen en l’àmbit de la igualtat de gènere, el Pla d’actuació contra els comportaments i actituds sexistes en espais d’oci i festes populars del municipi de Lleida. Aquest pla emmarca el treball que s’està desenvolupat en els darrers anys i amb l’aplicació del Protocol d’intervenció davant la detecció d’una agressió sexista, a través del qual continuem treballant amb els objectius que es van definir en el seu moment.\nDurant l’any 2017 s’ha realitzat una tasca molt insistent per incorporar la perspectiva de gènere en l’àmbit de l’oci nocturn i fent una aposta molt important en la formació de tots/es les agents que treballen en aquest sector, i amb aquells col·lectius que participen en l’organització d’actes festius i/o en la gestió de barres en festes populars. Un total de 85 persones es van formar l’any anterior, i aquest 2018, de moment, 127 persones entre locals d’oci, entitats i agents de cossos de seguretat.\nPer aquest 2018, i dins les accions de sensibilització, s’ha dissenyat una campanya dirigida la ciutadania sobre les actituds i els comportaments sexistes que, malauradament, es produeixen en entorns festius. Sota el lema “MÉS BON TRACTE” volem fer èmfasi en la importància del respecte cap a les persones i cap a qualsevol diversitat. Es pretén donar un missatge en positiu que reforci les relacions personals de manera positiva, de respecte mutu i sense cap tipus de discriminació.\nLa Campanya reforça el missatge que es va llançar en les passades Festes de Maig, en què es van repartir polseres de “Lleida, per unes festes lliures d’agressions sexistes”.\nEl proper dimarts dia 25 de setembre a les 12h de migdia es farà la presentació de la campanya lligada a les Festes de la Tardor de la ciutat.\nPer reforçar tota la difusió de la Campanya es farà a través de diversos canals:\nOppis repartits per la ciutat\nImatge de la Campanya durant un mes a diverses línies de bus de la ciutat ( a partir del dia 17 de setembre)\nCartelleria amb la imatge de la Campanya en locals d’oci i espais públics\n1.500 xapes per repartir durant les Festes de la Tardor\nPer les Festes de la Tardor s’instal·larà un Punt Lila les nits del 28 i 29 de setembre, durant les actuacions musicals. Estarà ubicat a la Plaça del Dipòsit, on es realitzen les revetlles populars de les festes. Hi haurà dues professionals de l’entitat Antisida de Lleida, que informaran de la Campanya, repartiran material informatiu, i atendran i recolliran qualsevol tipus d’incidència relacionada amb agressions sexistes.\nEl dissabte 29 de setembre es durà a terme una intervenció de l’equip de joves NITS Q que farà una ruta pels principals carrers del Centre Històric on es facin concerts. També repartiran material i reforçaran el missatge de la Campanya entre la ciutadania que acudeixi a la festa.\nLleida es suma així, a tantes ciutats d’arreu del territori català i espanyol que volen eliminar qualsevol tipus de comportaments i agressions sexistes per motiu de gènere, sexe, aparença i/o orientació sexual en espais d’oci i festes populars.


2021 | IES Numància\npati capçalera 2\nalumnes aixecant mà 3\nalumnes ordinador 3\nAlumnat: premis i reconeixements.\nNumància en un clic.\nPàgina web anterior.\nLínia pedagògica del centre\nPla d’obertura del centre curs 20-21\nImpulsem la robòtica.\nDigitalització del centre.\nSuport a les llengües estrangeres\nXarxa de competències\nPau i drets humans.\nCentres per la convivència.\nRAI ESO. Menjador escola.\nSalut i escola.\nCol·laboració hospital Torribera.\nAcompanyament a les famílies.\nEl cafè del Numància.\nFestes i celebracions.\nOrles 4t ESO\nArticles: activitats de centre\nInformació pre-inscripció i matrícula ESO curs 2021-22\nInformació pre-inscripció i matrícula BATXILLERAT curs 2021-22\nPodeu consultar les mesures organitzatives dels centres educatius per al curs 2021-2022.\nAquest pla d’actuació ha estat elaborat pels departaments d’Educació i de Salut.\nReunions famílies inici de curs 2021-22\nLa darrera setmana de setembre tindran lloc les reunions de pares d’inici de curs. En aquestes trobades l’equip directiu us donarà la benvinguda i a continuació el/la tutor/a del vostre fill/a us facilitarà les informacions més importants del curs 21-22.\nEls dies i les hores de les reunions són els següents:\n1r d’ESO: dimarts 28 de setembre a les 17:00 h\n2n d’ESO: dimarts 28 de setembre a les 17:30 h\n3r d’ESO: dijous 30 de setembre a les 17:00 h\n4t d’ESO: dijous 30 de setembre a les 17:30 h\n1r BATX: dijous 30 de setembre a les 18:00 h.\n2n BATX: dijous 30 de setembre a les 19:00 h\nLes reunions seran telemàtiques (online). Pròximament rebreu un correu electrònic amb l’enllaç a la reunió per tal de poder-vos-hi connectar.\nUs-hi esperem a tots!\nSol·licitud de beques curs 2021-22\nJa es poden sol·licitar les beques per alumnes NESE fins al 30 de setembre. Trobareu tota la informació en el següent enllaç:\nLa sol·licitud de beques per alumnes que cursen estudis post obligatoris no universitaris es pot fer fins el dia 30 de setembre en el següent enllaç.\nPremi Extraordinari de Batxillerat per la nostra alumna Maria Martínez Zapata.\nL’alumna Maria Martínez Zapata de 2n de batxillerat ha obtingut el ” Premi Extraordinari de Batxillerat” en l’última convocatòria 2020-2021.\nEls Premis Extraordinaris de Batxillerat, creats l’any 1999, són un estímul per a l’alumnat i constitueixen el reconeixement oficial dels mèrits dels alumnes que demostren una… Llegeix més»\nNotícies Batxillerat, Portada premi extraordinari batxillerat 2021 0\nCarta dels consellers de Salut i d’ Educació\nEls Consellers de Salut , Josep maria Argimon i Pallàs, i d’Educació, Josep Gonzàlez-Cambray, s’han adreçat a les famílies de la nostra comunitat educativa abans de l’ inici del curs escolar 2021-22. Els consellers, volen demanar a les famílies que continuïn amb el seu compromís… Llegeix més»\nPortada carta famílies consellers sanitat educació 0\nLa festa de graduació de 2n batxillerat és una bona oportunitat per felicitar al nostre alumnat per la feina i esforç dedicat en aquests anys de vivències en el nostre institut. A l’acte, en format simplificat presencial per l’alumnat i on line per a les famílies, l’equip de professorat del centre, l’alumnat i representants de pares i mares, han dirigit agraïments, consells i bones pràctiques per a que el nostre alumnat aconsegueixi els seus objectius a la vida. Moltes felicitats a tots i totes!!!\nAgraïment col.laboració amb la Marató TV3\nCom cada any el nostre centre ha participat en la divulgació del projecte de la Marató TV3 dedicada aquest curs a la Covid-19.\nGràcies a tots/es per la vostra col·laboració.\nCloenda Projecte eTwinning 1r ESO\nAl mes de juny ens vam acomiadar -temporalment- dels instituts europeus amb qui vam treballar en el projecte “Show me the most beautiful places of your country”. Per poder desitjar-nos un bon estiu, vam organitzar una videotrucada amb els nostres socis a la biblioteca de l’institut. A més, l’alumnat dels diferents països es va intercanviar postals, cartes i petits regals destinats als guanyadors del nostre concurs eTwinning.\nCom podeu veure en el “núvol de paraules”, els nostres alumnes/as van valorar molt positivament la seva participació en el projecte. Fins i tot van tenir la iniciativa de crear un espai Discord on poder comunicar-se durant l’estiu.\nEnhorabona a l’alumnat participant!\nCoordinació de Projectes Internacionals\nSortides de tutoria per acabar el curs!!\nEl passat 21 de juny l’alumnat de 1r i 2n ESO ha participat en diverses sortides de tutoria per l’entorn de Santa Coloma: Parc de Can Zam, Poblat Ibèric, Parc de la Bastida, Riu Besòs, Serralada de Marina són uns dels exemples que han estat visitats en aquesta darrera activitat del curs.\nCarta famílies final de curs 2020-21\nEl final d’un curs escolar és un bon moment per a la reflexió i els agraïments. Amb aquest objectiu compartim amb vosaltres aquestes reflexions amb la satisfacció d’haver treballat conjuntament en el creixement personal dels vostres fills/es.\nCanal Telegram del Numància


Xina d'acer inoxidable Tea infusió fàbrica i fabricants - a l'engròs d'acer inoxidable Tea infusió - YONGLY\nCasa > Producte > Infusió de te > Infusió de te d'acer inoxidable\nFiltres de te per al te solt\n1) silicona alimentosa i acer inoxidable, segura d'usar. 2) La part de mànec de silicona li protegeix de l'escalfament i la crema dels dits a causa de l'aigua calenta. 3) Addicionalment es flexiona lleugerament fent que la manipulació en la...Més\nInfusió de te de tetera d'acer inoxidable\n1) FÀCIL D'UTILITZAR - Aquest infusió de te d'acer inoxidable és molt útil, simplement omple la cistella amb el te que trieu. Doneu al cim un gir ràpid i deixeu-lo empinat. 2) L'infusor està cobert amb forats fins per obtenir el màxim cabal...Més\nProfessional com un dels principals fabricants de infusió de te d'acer inoxidable a la Xina, oferim els serveis millor a l'engròs i personalitzats per a diferents productes, així com Mostra gratuïta. Si us plau fóssiu lliure comprar descompte, infusió de te de acer inoxidable barat i de qualitat de la fàbrica.


Nuria Marín, d’or gràcies a Instagram: filtren el seu sou Nuria Marín, d’or gràcies a Instagram: filtren el seu sou – El Món\nNuria Marín, d’or gràcies a Instagram: filtren el seu sou\nLa presentadora catalana cada cop té més seguidors, el que repercuteix en la seva butxaca\nNuria Marín a 'Sálvame' - Telecinco\nJennifer Navarro 14/09/2021 3:53 pm\nNuria Marín va aconseguir un lloc a Mediaset al que no està disposada a renunciar. La presentadora catalana és una més en els programes del cor de la cadena, en els que acostuma a formar part de la plantilla com a substituta. La seva expectació mediàtica augmenta a l’estiu, quan la veiem més hores a televisió i, amb això, també augmenten els seus seguidors. Que la conegui més gent i que alguns vulguin seguir què fa l’ajuda a fer més diners, és clar, ja que Instagram és actualment una important font d’ingressos per als periodistes de televisió. Però quant pot arribar a cobrar la de Vielha per la seva feina d’influencer? Han fet una anàlisi a El Español en el que deixen caure que podria tractar-se d’una quantitat considerable.\nEl mitjà ha parlat amb Jaz Díaz, experta en el màrqueting dels influencers. En primer lloc destaca que Nuria Marín tingui gairebé 170.000 seguidors a Instagram, els que aplaudeixen la naturalitat de la jove. Un dels principals atractius del perfil de la presentadora és la roba que mostra, uns conjunts estilístics dels que alguns usuaris demanen informació per copiar-los. El millor d’això és que les marques se n’adonen i per això s’interessen per Nuria com a imatge dels seus productes, un aparador que els ajuda a ell i també a ella, que omple les butxaques una miqueta més gràcies a aquesta feina extra.\nL’experta en xarxes recalca que Nuria no està explotant la faceta d’influencer perquè promociona poques coses, el que alhora fa que augmenti el seu caixet: “Aquest perfil és or pur i podria estar cobrant entre 500 i 1.100 € per post. Ara bé, l’audiència es concentra en els reels que comparteix, les publicacions en format de vídeo curt. Per cadascun podrien pagar-li entre 1.000 i 6.000 € tenint en compte que tenen un milió de reproduccions. Una autèntica dinerada que podria ser més, segons l’especialista, que dona idees a la catalana per augmentar els seus ingressos.


per Marta Romera / ACN 04/06/2021 19:40h\nEl repte #trashchallenge llençat pel Parlament Europeu i l'activista mediambiental i Tik Toker, Elizabeth Sherr ha aconseguit recollir més de 300.000 peces de deixalles en una setmana.\nAixí ho ha explicat Sherr, durant una roda de premsa des de Barcelona amb l'eurodiputada francesa Catherine Chabaud (Renew Europe).\nLes ponents han aprofitat per fer una anàlisi de la situació dels mars, els oceans i les platges i s'han mostrat esperançades amb la resposta de la ciutadania davant aquest tipus d'iniciatives.\nEn concret, el repte #trashchallenge té com a objectiu arribar a les 502.000 peces el 8 de juny, Dia Mundial dels Oceans.\nEl repte mundial #trashchallenge aconsegueix recollir 300.000 peces de deixalles en una setmana | Twitter\nEl repte ha arribat a més de 30 països del món\nElizabeth Sherr ha explicat que el repte ha arribat a més de 30 països del món i ha animat a seguir participant per a fer possible l'objectiu.\nLa Tik toker novaiorquesa, llicenciada en Recursos Marins i assentada a Barcelona s'ha mostrat preocupada per la situació de les platges a la ciutat i ha assegurat que ha empitjorat amb el confinament, «hi ha un munt d'ampolles i escombraries a la platja, també mascaretes».\nTambé ha reclamat més campanyes de conscienciació d'aquest tema per a canviar la ment de la ciutadania. «A la platja veig que hi ha treballadors que netegen, però no és la seva responsabilitat netejar-jo tot, haurien de netejar en cas que hi hagi escombraries. Necessitem crear més consciència en aquest tema», ha afegit.\nL'eurodiputada Chabaud, ponent de l'informe sobre l'impacte de les deixalles marines en la pesca, ha recordat que només l'1% dels residus suren al mar i el 99% es troben a les fosses oceàniques o no els veiem perquè s'integren amb l'aigua.\nAlgunes de les propostes de l'informe\nTambé ha presentat algunes de les propostes de l'informe: consolidar els coneixements sobre els efectes dels microplàstics i nanoplàstics, més polítiques públiques, fomentar l'economia circular en el sector pesquer o simplificar els materials pesquers perquè siguin d'origen ecològic, entre altres.\nTotes dues s'han emplaçat a seguir treballant plegades per a conscienciar a la població sobre aquesta problemàtica.\nSher ha recordat els passos per unir-se al repte: netejar un espai contaminat per residus i penjar-ho a les xarxes socials amb el hashtag #trashchallenge. «Vull que totes les persones es puguin sentir part de la solució encara que sigui una petita part. Cada peça d'escombraries compte», ha afegit.


TRAIL ROQUETES: ALBERT GINE "PUÇA" Etapa Reina Sables ESPECTACULAR!!!\nFa dos anys Albert Giné participava per primer cop a la Marathon des Sables (Marató de les Arenes), tal dia com avui, les molèsties a l' esquena li van fer impossible portar la motxilla, obligant-ho fins i tot a caminar. Hores d' ara encara estava pel desert, i encara li quedaven més de cinc hores.\nAvui, la venjança s' ha consumat, Albert ha tornat, ha desaparegut el mal gust de boca que li va deixar aquella edició i concretament aquesta etapa reina (més de 80 km pel desert).\nAlbert, abans de sortir aquest matí.\nMarco Olmo, llegenda viva.\nAvui ha fet una etapa senzillament espectacular. A muerte però també tàctica i en cap. Quan podia s' apropava al gran Marco Olmo (quin home, 63 anys i lluitant entre els millors), quan calia, reculava sense deixar de portar un ritme altíssim.\nEn definitiva, 18é de l' etapa i 16é de la General, senzillament ESPLÉNDID !!!\n9 hores per fer més de 80 km: Dunes, pedres, sorra, ...\nUna etapa durísissima on el que anava primer de la General ha tingut que abandonar a poc d' un km de l' arribada en greus problemes als quadriceps que han fet pensar en una fractura que no s' ha confirmat finalment.\nPrimera part de l' etapa feta. Controls CP1 i CP2\n2a part de l'etapa feta controls CP3, CP4, CP5.\n3a part de l' etapa feta control CP6 i meta.\nPer veure els parcials i els temps de l'etapa\nCLÍQUEU SOBRE LA IMATGE\nAvui s' ha tret una espina... dijous, mentre veu com entren participants que tardaran fins i tot 30 hores en fer aquesta etapa podrà descansar.\nEl descans abans la lluita final:\nDivendres marató de 42 km - Dissabte sprint final per les dunes de l' ERG arribant a Merzouga (15 km).\nLa venjança s'ha consumat, ara queda la glòria: Dos etapes, un somni, un repte.\nAra més que mai cal que li envieu el vostre missatge de suport.\nCliqueu sobre la imatge i doneu-li força.\nEll porta la samarreta grogueta del Trail Roquetes, tots hi anem a dintre.\nVamos a muerte!!!.\nCliqueu aquí per anar al web de l' organització.\nLes entrades al blog d' Albert les va penjant Tere a mida que va arribant el missatge diari que envia.\nAvui mentre esperem el missatge sols cap fer una entrada que digue\n(Molt bona Tere)\nEntreu aquí per llegir el blog d' Albert.\nPublicat per Trail Roquetes a 1:03


El traçat de l'A-7 a l'Ebre està aprovat però l'Estat li nega el finançament | Diari de Tarragona\nEl traçat de l'A-7 a l'Ebre està aprovat però l'Estat li nega el finançament\nL'executiu de Rajoy destina una ínfima partida de 150.000 euros el 2016 per a la via, que impedeix iniciar els treballs\n13 de Septiembre de 2015 - 14:51 hs\nImatge de la manifestació d´ahir, a l´altura d´un punt on hi va haver un accident mortal. Foto: Joan Revillas\nLa futura via ràpida alternativa a la sobrecarregada carretera N-340 avança pels despatxos ministerials amb considerable lentitud i sense cap previsió oficial d’execució.\nDe moment, s’han aprovat els estudis informatius i de traçat dels dos trams en què es divideix la via a l’Ebre, un entre l’Hospitalet i el Perelló i l’altre entre el Perelló i la Jana, ja a la comarca valenciana del Baix Maestrat. El primer fa 21 quilòmetres i el segon 60. Al tram nord, Foment ha optat finalment per l’alternativa interior resseguint el traçat de l’antiga N-340. En total, doncs, es tracta d’una nova autovia de 81 quilòmetres de longitud i 648 milions d’euros de pressupost.\nPel que fa al segon tram, el traçat és nou en la major part del recorregut. Tot i que hi havia un acord de partits i institucions del territori per consensuar aquest traçat, finalment Foment no ha escoltat en tot el territori i a Tortosa tria un recorregut a què s’oposa l’Ajuntament, perquè trinxa la zona de Campredó.\nL’aprovació definitiva dels estudis informatius d’aquests trams i la de l’expedient d’informació pública hauria de precedir l’inici dels encàrrecs dels diferents projectes constructius, els quals hauran de concretar les actuacions i el pressupost de licitació final.\nEls pressupostos de l’Estat el 2015 incloïen una partida inicial de 150.000 euros per a començar a redactar els projectes de l’autovia i els de 2016, anunciats recentment, també hi destinen 150.000 euros, xifres simbòliques que impedeix l’inici real dels treballs.\nEl Parlament aprovà el juliol una proposta de resolució que demana la gratuïtat de l’AP-7 mentre no s’executi l’A-7.


Revista Mà del més de maig. I ja en van cinc - Sor Cop Sec\nUn amic em preguntava que quants números de la Revista Mà, gratuït intercultural de la comarca d’Osona, volíem treure. I la veritat és que cinc ja són una bona colla. A l’inici de l’aventura no ho teníem molt clar, però ara sí: Espero que la Revista Mà, els amazighs l’hi diuen la Fus (mà en el seu idioma), duri fins que ja no sigui necessària una publicació d’aquestes característiques.\nAquest darrer, a més, em deixa profundament satisfet periodísticament. Pel reportage del 1000€, i sobretot per l’entrevista a en Benet Salellas. Atrevida i per això encertada. Rigorositat narrativa i voluntat explicativa i cercadora de veritats.\nPenso que és un número, on tens la modèstia nano, molt interessant i que continua indagant en l’equilibri i el punt just entre allò que pot interessar als nouvinguts i als que ja fa més anys que som per aquí. És el repte.


Set varen ser arrestats a Mallorca, un a Eivissa i un altre a Menorca\n3 min. Palma 06/05/2020 14:16\n651x366 La Policia Local patrulla per Palma. / ISMAEL VELÁZQUEZ La Policia Local patrulla per Palma. / ISMAEL VELÁZQUEZ\nEls cossos policials han detingut entre dimarts i dimecres nou persones a les Illes Balears per incomplir les restriccions de l'estat d'alarma declarada per a la gestió de la crisi del coronavirus. D'aquestes, set varen ser arrestades a Mallorca, una a Eivissa i una altra a Menorca.\nLa Policia Local de Menorca va detenir dimarts a primera hora de l'horabaixa una dona de 49 anys que colpejava la porta d'un domicili demanant doblers. Els agents varen trobar la dona molt alterada i no va voler atendre les seves indicacions.\nMentrestant, a Eivissa, la Policia Nacional va interceptar un jove de 21 anys que va fugir en veure els agents. Finalment, el varen trobar amagat a terra, entre dos vehicles. Tot i que va al·legar que venia de casa d'un familiar, el varen detenir per desobeir els policies.\nA Mallorca, la Policia Nacional va arrestar un altre jove, de 22 anys, que també va intentar evitar els agents a Manacor. L'individu va argumentar que vivia a Palma, però que s'havia desplaçat fins allà per visitar un familiar i un amic. Els agents varen comprovar que tenia ja dues propostes de sanció per desobediència i el varen detenir.\nPer altra banda, a Palma, els agents nacionals varen detenir sis persones també per saltar-se el confinament. Una d'elles va ser un home de 49 anys que es trobava al barri de la Soledat. Ja l'havien denunciat tres vegades i el varen trobar sortint d'una casa que no era la seva. Així mateix, una patrulla va identificar un conductor de 26 anys quan sortia a gran velocitat del poblat de Son Banya i el varen acabar detenint en comprovar que tenia dues sancions anteriors.\nHores més tard, diversos policies nacionals varen detenir un jove de 21 anys quan anava amb bicicleta pel carrer fora de l'horari establert i que sumava quatre multes anteriors i tres detencions. A la mateixa hora, els agents varen trobar un grup de persones que fumaven i bevien al portal d'una casa. Dues varen poder acreditar que havien sortit a comprar i varen tornar al seu domicili, però les altres tres no varen poder justificar per què estaven al carrer. Una d'elles, una dona de 35 anys, acumulava dues propostes de sanció i una detenció, per la qual cosa va ser arrestada.\nL'horabaixa, la Policia Nacional va detenir una jove de 21 anys que tenia tres propostes de sanció anteriors i que havia estat arrestada el passat 27 d'abril, que varen trobar bevent alcohol i consumint droga a la platja de Can Pere Antoni, a Palma. Per últim, els joves varen interceptar un jove de 22 anys dimarts horabaixa quan circulava en bicicleta fora de l'horari permès pel passeig Marítim. L'individu va reaccionar de manera violenta quan el varen proposar per a sanció, per la qual cosa va ser arrestat.\nParal·lelament, els controls als ports, aeroports i carreteres de l'Arxipèlag continuen actius. A l'aeroport de Palma hi varen arribar aquest dimarts 189 passatgers, mentre que 172 varen sortir de l'illa en 12 vols programats. A l'aeròdrom d'Eivissa hi varen aterrar 40 viatgers en un vol d'entrada i 33 se'n varen anar en un vol de sortida. L'aeroport de Menorca va comptabilitzar, per la seva banda, 40 persones que varen arribar i 26 que varen sortir en quatre vols programats.\nVuit detinguts més a les Balears per saltar-se el confinament


Notícies - Noves activitats de l'Ajuntament per a la Setmana Blanca\nLes entitats de lleure amplien l'oferta per encarar la Setmana Blanca (20/gen/11)\nS'han programat activitats tant per nens com joves\nel 31/gen/11 Jaume Blanché Societat PDF\nL'Ajuntament ha organitzat activitats esportives i culturals per a petits i joves de tres a 16 anys per la Setmana Blanca, entre la setmana del 7 a l'11 de març. Durant aquests dies, els nens i nenes podran endinsar-se en la cultura santcugatenca a través de visites al Monestir o aprendre a fer castells, balls de bastons i de diables, al Casal de Mira-sol. Tota la informació es podrà consultar en un web especial habilitat per l'Ajuntament a partir d'aquest dimarts.\nD'una banda, l'Oficina Municipal d'Esport per a Tothom (OMET) ha organitzat un programa d'activitats esportives per a nens de tres a 12 anys, amb 150 places disponibles, i un altre per a nois de 12 a 16 anys, amb 80 places. El Museu també s'ha sumat a les activitats programades de les vacances escolars d'hivern amb visites al Monestir, cada matí de deu a una del migdia, per conèixer la vida dels monjos, aprendre a fer escultures o visitar l'arxiu municipal. A més s'ha planificat una visita al Museu del Tapís Contemporani. Les inscripcions per a les activitats de l'OMET es poden fer a la mateixa oficina a partir d'aquest dimarts, i les culturals al Museu, a partir del penúltim dilluns de febrer.\nLa regidora de Joventut, Esther Salat, ha explicat a Cugat.cat que l'objectiu de les activitats de la Setmana Blanca és permetre la conciliació laboral dels pares dels alumnes i que aquests aprenguin d'una altra manera.\nHi ha una necessitat a donar resposta a aquests joves i infants.\nPerò no totes les propostes seran al centre. Mira-sol ha programat activitats de cultura popular i tradicional, on els nens de tres a 12 anys podran aprendre a fer castells, balls de diables i de bastons. Això es farà al Casal de Mira-sol, que també oferirà servei de menjador i acollirà els més petits en franja de matí o durant tot el dia. Les inscripcions per participar-hi es tancaran el segon dissabte de febrer al mateix casal.\nEl Club Muntanyenc, l'Ateneu i Pou d'Art també han planificat activitats per la Setmana Blanca, que és el primer any que es fa.